paragraph_text: Spominje se također 596. godine. U velikim seobama naroda sjedište biskupije preneseno je iz Stoca u Ston, koji se 925. spominje kao biskupija "drevnoga podrijetla". Vodeći računa o uhodanoj praksi Crkve u antičko doba da se biskupije mogu osnivati samo u mjestima dostojnim biskupskoga dostojanstva, tako da je izvorno središte Sarsenterske biskupije vjerojatno u ostacima urbanih naselja, ilirskog Daorsona i rimskog Diluntuma na mjestu današnjeg Stoca u Bosni i Hercegovini.